สวัสดีครับ เมื่อวันที่ 9 ก.ย. ได้มีเพศสัมพันธ์กับแฟน แต่เมื่อทำไปได้ระยะหนึ่ง เพิ่งสังเกตได้ว่าถุงยางอนามัยมันแตก โดยที่ผมยังไม่ได้ถึงจุดสุดยอดนะครับ อยากทราบว่าแบบนี่มีโอกาสท้องไหมครับ เพราะก็ไม่รู้ว่าถุงยางแตกไปตั้งแต่เมื่อไร กลัวว่าอาจจะมีน้ำอสุจิบนออกมาครับ ปล. แฟนเพิ่งหมดประจำเดือน โดยมีประจำเดือนวันแรกวันที่ 5 ก.ย. ที่ผ่านมาครับ
สวัสดีค่ะ การมีเพศสัมพันธ์โดยที่ถุงยางอนามัยมีการแตกหรือฉีกขาดนั้น มีโอกาสที่จะทำให้เกิดการตั้งครรภ์ได้สูง แม้ว่าจะยังไม่ถึงจุดสุดยอด ก็มีโอกาสที่น้ำอสุจิจะไหลออกมาปะปนกับน้ำหล่อลื่นได้ค่ะดังนั้นถ้าเป็นเพศสัมพันธ์มาภายใน 72 ชั่วโมง แนะนำการใช้ยาคุมฉุกเฉินเพื่อช่วยลดโอกาสการตั้งครรภ์ลงไปได้ประมาณ 80-90% ให้กินให้ครบและตรงเวลาตามข้างฉลากกำหนดการเพิ่งหมดประจำเดือนไปนั้น ไม่ได้ยืนยันว่าจะไม่ได้มีการตั้งครรภ์ค่ะ แนะนำการป้องกันด้วยถุงยางอนามัย หรือการใช้ยาคุมแบบแผงรายเดือนกินต่อเนื่อง และหากมีการผิดพลาดใดๆ ก็อาจมีข้อบ่งชี้การใช้ยาคุมฉุกเฉินดังกล่าวไป